Αυτό που ξέρω τώρα
είναι ότι πολλοί αγαπούσαν τον Ρόμπι.
Και εγώ τον αγαπούσα, ήταν υπέροχος.
ΚΑΘΕ ΧΡΟΝΟ ΣΤΙΣ ΗΝΩΜΕΝΕΣ ΠΟΛΙΤΕΙΕΣ
ΠΕΡΙΣΣΟΤΕΡΑ ΑΠΟ 8.000 ΑΤΟΜΑ ΚΑΤΑΔΙΚΑΖΟΝΤΑΙ ΓΙΑ ΦΟΝΟ
ΑΠΟ ΑΥΤΑ, ΚΑΤΩ ΑΠΟ ΤΟ 10% ΕΙΝΑΙ ΓΥΝΑΙΚΕΣ
ΑΥΤΗ ΕΙΝΑΙ Η ΙΣΤΟΡΙΑ ΤΗΣ ΚΡΑΤΟΥΜΕΝΗΣ 3018877
Δεν είναι δίκαιο που λείπει ο Ρόμπι.
Ήταν μόλις 25 ετών...
και είχε όλη τη ζωή μπροστά του,
αλλά εγώ το επέλεξα.
Του πήρα τη ζωή...
και δεν μπορώ να κάνω κάτι για να το αλλάξω.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η ιστορία είναι αληθινή.
Έτσι ξεκίνησα.
Ήθελα να επαναστατήσω, να προκαλέσω χάος.
Άνοιγα όποια πόρτα υπήρχε.
Ποιος θα σκοτώσει ποιον;
Έκανα την επιλογή.
Του αφαίρεσα τη ζωή.
Είναι κάτι
που ποτέ δεν σκόπευα να κάνω.
Εύχομαι να μην το είχα κάνει.
Ήξερα ότι θα έβγαινα από το αμάξι και θα τους σκότωνα.
Μόλις γονάτισε μπροστά μου,
θυμάμαι μόνο να τραβάω τη σκανδάλη.
Τους είχα σκοτώσει και τους δύο.
Τους είχα μαχαιρώσει θανάσιμα.
ΣΤΑ ΧΕΡΙΑ ΤΗΣ
ΜΠΙΛΙΝΓΚΣ, ΜΟΝΤΑΝΑ
ΜΟΝΤΑΝΑ ΦΥΛΑΚΕΣ ΓΥΝΑΙΚΩΝ
-Θεέ μου. -Δεν θα βοηθήσει.
Βλέπεις, είναι δύσκολο να μπει σωστά.
Ναι, παράξενο.
ΤΟ 2015, Η ΛΙΝΤΣΕΪ ΧΑΟΥΓΚΕΝ ΔΟΛΟΦΟΝΗΣΕ ΤΟ ΑΓΟΡΙ ΤΗΣ, ΡΟΜΠΙ ΜΑΣΤ
Λέγομαι Λίντσεϊ Χάουγκεν.
Μεγάλωσα στο Πόρτλαντ του Όρεγκον. Μου άρεσε να πηγαίνω στην εκκλησία.
Μου άρεσε να μελετώ τη Βίβλο και να τραγουδάω.
Στο λύκειο, έγινα πολύ αντιδραστική
και άρχισα να κάνω πράγματα τα οποία ίσως απέρριπτα παλιότερα.
Άρχισα να καπνίζω μαριχουάνα και να κάνω κακές παρέες.
ΠΟΡΤΛΑΝΤ ΟΡΕΓΚΟΝ ΠΑΛΙΑ ΠΟΛΗ
Γύρω στα 15 μου,
ξεκίνησα να το σκάω από το σπίτι.
Περνούσα τον χρόνο μου στους δρόμους του Πόρτλαντ,
με πολύ κακές παρέες.
Πέρασα κατευθείαν από...
τη μαριχουάνα στις...
μεθαμφεταμίνες, με βελόνα.
Από εκεί, πέρασα...
στην ηρωίνη και κατάλαβα τον εθισμό μου.
Πρέπει να ήμουν 16.
Μια μέρα, αποφάσισα να κάνω ένα τεστ εγκυμοσύνης,
και αποδείχτηκε ότι ήμουν τριών μηνών έγκυος,
και μόλις είχα κλείσει τα 17.
Άλλαξα αμέσως.
Έκοψα τα ναρκωτικά,
και ήθελα να γίνω μητέρα.
Ήθελα να τα πάω καλά και να φροντίσω τον γιο μου.
ΤΟ 2003, Η ΛΙΝΤΣΕΪ ΧΑΟΥΓΚΕΝ ΕΠΕΣΤΡΕΨΕ ΣΤΗΝ ΟΙΚΟΓΕΝΕΙΑ ΤΗΣ
ΕΙΧΕ ΚΑΘΑΡΙΣΕΙ ΑΠΟ ΤΑ ΝΑΡΚΩΤΙΚΑ ΚΑΙ ΚΑΤΑΤΑΧΘΗΚΕ ΣΤΟΝ ΣΤΡΑΤΟ
Ο ΓΙΟΣ ΤΗΣ ΛΙΝΤΣΕΪ ΕΜΕΙΝΕ ΜΕ ΤΗ ΜΗΤΕΡΑ ΤΗΣ ΚΑΤΑ ΤΗ ΣΤΡΑΤΙΩΤΙΚΗ ΘΗΤΕΙΑ ΤΗΣ
Μου άρεσε η βασική εκπαίδευση. Η στολή.
Μου άρεσε που έκανα πιο πολλές κάμψεις από τα αγόρια,
και ήταν οι πιο όμορφες στιγμές της ζωής μου.
Στα τέλη του 2013, γνώρισα έναν τύπο.
Ήταν κι εκείνος στον στρατό.
Σχεδόν απ' την αρχή,
μου φερόταν άσχημα όταν έπινε ουίσκι.
Εξοργιζόταν για πράγματα που δεν είχαν καμία σημασία,
ή που δεν ήταν αληθινά, που φανταζόταν.
Δεν του άρεσε η δουλειά μου
επειδή υπήρχαν πολλοί όμορφοι άντρες.
Και του έλεγα ότι είχα συνηθίσει, γιατί πάντα μαζί τους δούλευα
και δεν με επηρέαζε. Δεν τους πρόσεχα καν.
Αλλά δεν είχε σημασία. Τρελαινόταν.
Με χτύπησε μερικές φορές ενώ οδηγούσα,
για να με κάνει να πω ό,τι ήθελε.
Ήθελε να με ακούσει να λέω ότι δεν ήμουν πιστή.
Κάποιες νύχτες με πετούσε στο πάτωμα
κι έφτυνε φαγητό πάνω μου,
μου έριχνε μπύρα στο κεφάλι...
με βίαζε...
με πολλούς τρόπους
και με έβριζε με λόγια που δεν θα επαναλάβω.
Και χειροτέρεψε.
Θυμάμαι μία φορά...
με έφτυσε...
όσο ήμουν στο μπάνιο.
Έτσι, σηκώθηκα...
Ήξερα ότι έκλεινε τη μόνη έξοδο.
Σήκωσα το χέρι μου για να τον χτυπήσω, και το άρπαξε.
Μετά, μου έπιασε και το άλλο και τα έσφιξε.
Ούρλιαξα...
μέχρι που άρχισε να με κοροϊδεύει.
Έτσι, σταμάτησα, τον κοίταξα στα μάτια,
κι ένιωσα το χέρι μου να σπάει.
Και...
μου έκανε κεφαλοκλείδωμα.
Είπα "Αν σκοπεύεις να το κάνεις, ας μην ξυπνήσω ξανά, δεν αντέχω άλλο".
Έτσι, με κράτησε μ' εκείνη τη λαβή,
με έκανε να κοιτάω στον καθρέφτη και είπε "Δες πώς πεθαίνεις".
Κι όλα σκοτείνιασαν.
ΤΟΝ ΙΟΥΝΙΟ ΤΟΥ 2015, Ο ΣΥΝΤΡΟΦΟΣ ΤΗΣ ΛΙΝΤΣΕΪ ΦΥΛΑΚΙΣΤΗΚΕ ΓΙΑ ΕΠΙΘΕΣΗ
ΕΚΕΙΝΗ ΕΦΥΓΕ ΑΠΟ ΤΗΝ ΕΘΝΟΦΡΟΥΡΑ ΤΗΝ ΙΔΙΑ ΧΡΟΝΙΑ
Βρέθηκα σπίτι, να μιλάω μόνο με τον σκύλο μου.
Έπινα πολύ.
Ξυπνούσα και έπινα.
Και έπινα μέχρι να κοιμηθώ.
Και μετά ξανά τα ίδια.
Ήταν τρέλα.
Η ΛΙΝΤΣΕΪ ΧΑΟΥΓΚΕΝ ΓΝΩΡΙΣΕ ΤΟΝ ΡΟΜΠΙ ΜΑΣΤ ΣΕ ΕΝΑ ΠΑΡΤΙ ΤΟΝ ΑΥΓΟΥΣΤΟ ΤΟΥ 2015
Όταν γνώρισα τον Ρόμπι, μόλις είχα βγει από μια κακή σχέση,
κι εκείνο είχε βγει από αποτοξίνωση εκείνον τον Ιούνιο.
Αλλά δεν το ήξερα.
Ήξερα μόνο ότι υπήρχε ένα...
όμορφο χαμόγελο ανάμεσα σε έναν σωρό από μπίρες στο πάτωμα,
χωρίς μπλούζα, με ράστα μαλλιά.
Και...
ήταν πολύ αμέριμνος.
Ακούμπησε στους αγκώνες του
και είπε "Γεια" και...
υπήρχε άμεση επαφή.
Ο Ρόμπι είχε υιοθετήσει τον τρόπος ζωής ενός ταξιδιώτη...
Όμως το ζούσε πολύ πιο έντονα από τους περισσότερους.
Ανέβαινε σε φορτηγά τρένα
και πήγαινε όπου πήγαιναν,
έκανε ωτοστόπ στα πάντα,
απλώς ταξίδευε, δεν έμενε σε ένα μέρος για καιρό.
Είπα "Θα σου δώσω ένα μέρος να μείνεις.
Δεν χρειάζεται να κάνεις κάτι. Να είσαι εδώ όταν γυρνάω".
Μου είπε "Δεν μπορώ να μείνω κάπου για πολύ. Πρέπει να φεύγω".
"Τότε, θα έρθω μαζί", είπα.
Υπήρχαν στιγμές που ταξιδεύαμε και του τραγουδούσα.
Με κοίταζε και έλεγε "Απλά σε αγαπάω".
Κι εγώ τον λάτρευα. Ήταν ο καλύτερός μου φίλος.
Και υπήρχαν φορές που περίμενα
να μου φερθεί άσχημα, ή να με κατηγορήσει, ή να σκεφτεί άσχημα για μένα...
και δεν το έκανε.
Και το λάτρευα.
Μου άρεσε πάρα πολύ.
Όμως μία φορά, ενώ οδηγούσαμε...
Νομίζω ότι ήμασταν στη Μοντάνα τότε, και...
χάζευα το τοπίο, το απολάμβανα, και σκεφτόμουν
"Είναι απίθανα. Κοίτα γύρω μας", και...
με κοίταξε, μου έπιασε το χέρι και είπε...
"Μακάρι να ήμουν ευτυχισμένος μαζί σου,
αλλά δεν είμαι.
Και δεν φταις εσύ".
Αυτό με τσάκισε.
Έλεγε συνέχεια ότι ήθελε να δει την επόμενη ζωή.
Πονούσε.
Πάντα μιλούσε και έκανε χειρονομίες
σαν να πυροβολούσε τον εαυτό του στο κεφάλι.
Έλεγε ότι ήθελε να πεθάνει, ότι ήταν πολύ κουρασμένος.
Και προσπαθούσα συνεχώς να τον επαναφέρω.
"Ρόμπι, είσαι καλύτερος από αυτό. Έχεις πολλά για να ζήσεις".
Το πήρα προσωπικά,
σαν να μην του αρκούσα για να χαρεί.
Μια μέρα, με κοίταξε και μου είπε "Λίντσεϊ, κουράστηκα.
Δεν θέλω να συνεχίσω άλλο.
Θέλω να πεθάνω".
Οπότε, είπα...
"Ξέρω έναν τρόπο να το κάνεις που δεν πονάει.
Απλώς θα πέσεις αναίσθητος και δεν θα ξυπνήσεις".
Με κοίταξε, τα μάτια του φώτισαν και είπε "Θα το έκανες αυτό για μένα";
Είπα "Ρόμπι, σε αγαπώ. Θα έκανα τα πάντα για σένα".
Και είπε "Εντάξει".
Αυτό με ξάφνιασε. Λύγισα και έκλαιγα γοερά.
Οπότε, είπε "Όχι".
Δεν ήθελε να με βλέπει θλιμμένη, να κλαίω.
Με κράτησε και είπε
"Όχι, συγγνώμη. Δεν το εννοούσα. Μη στεναχωριέσαι, σε παρακαλώ".
Με κράτησε και κοιμηθήκαμε.
Το επόμενο πρωί, ξύπνησα και είπα
"Συγγνώμη που δεν μπόρεσα να το κάνω.
Δεν περίμενα να είσαι τόσο έτοιμος".
Κι εκείνος είπε...
"Δεν έπρεπε να περιμένω να το κάνεις εσύ".
Η καρδιά μου ράγισε ξανά.
Περίμενα να πει
"Όχι, ήμασταν μεθυσμένοι. Δεν το εννοούσα", ή...
"Χαίρομαι που δεν το έκανες, γιατί σήμερα είναι ωραία". Κάτι τέτοιο.
Αλλά εκείνος είπε
"Δεν έπρεπε να το περιμένω από σένα".
Κι ένιωσα ότι τον απογοήτευσα ξανά.
ΜΠΙΛΙΝΓΚΣ, ΜΟΝΤΑΝΑ
Όταν φτάσαμε στο Μπίλινγκς, κάτσαμε στο πάρκινγκ του Walmart.
Ήπιαμε κρασί. Απολαύσαμε τον ήλιο.
Μπήκαμε στο αμάξι,
κι έκανε την ίδια κίνηση,
σαν να πυροβολούσε.
Και εγώ...
Ένιωθα ότι τον απογοήτευα ξανά, ότι...
Νόμιζα ότι περνούσαμε ωραία,
μα εκείνος έλεγε ότι ήθελε να πεθάνει.
Και ρώτησα "Αυτό θες στ' αλήθεια;".
Και είπε "Ναι".
Είπα "Είσαι βέβαιος;".
Και είπε "Ναι".
Οπότε, είπα "Εντάξει".
Κάθισα στην κεντρική κονσόλα και είπα "Έλα εδώ".
Ήρθε κοντά μου.
Κι εγώ έβαλα...
τα χέρια μου στον λαιμό του,
κι εκείνος έσκυψε το κεφάλι.
Όταν ξεκίνησα, δεν πίστευα ότι θα το έκανα.
Πίεσα, αλλά καταλάβαινα ότι δεν αρκούσε η δύναμη.
Κι έτσι,
έβαλα το άλλο χέρι πίσω απ' τον λαιμό του
Και πίεσα μέχρι να πέσει αναίσθητος.
Και...
έτρεμε.
Και σκέφτηκα ότι ίσως ξυπνούσε.
Σκέφτηκα ότι ίσως να με σταματήσει.
Αλλά τότε, σταμάτησε να τρέμει.
Και ήξερα ότι έπρεπε να φύγω.
Έτσι, του έβαλα ζώνη και..
ξεκίνησα να βγω από το πάρκινγκ,
μα κατάλαβα ότι δεν ήξερα πού ήμουν.
Οπότε...
Κοίταξα...
Κοίταξα τον Ρόμπι γιατί πάντα ήξερε πού να πάμε. Και...
Είπα "Μωρό μου, πού να πάω;"
Έμοιαζε σαν να κοιμάται.
Άρχισα να σκέφτομαι
πώς να τον επαναφέρω.
Χώθηκα μέσα στην κίνηση, άλλαξα λωρίδες και μπήκα σε ένα πάρκινγκ.
Έλυσα τη ζώνη του, τον ακούμπησα στην κεντρική κονσόλα,
κι άρχισα να κάνω ΚΑΡΠΑ.
Φύσηξα μέσα στο στόμα του κι άκουσα...
τον αέρα να μπαίνει, σαν να γινόταν κάτι. Ικέτευσα "Ρόμπι, ξύπνα, σε παρακαλώ!"
Τότε, άκουσα ένα χτύπημα στο παράθυρο.
Κάποιος είπε "Με συγχωρείτε".
Ήταν ένας αστυνομικός.
Του είπα "Τον σκότωσα.
Φέρ' τον πίσω, σε παρακαλώ".
ΚΛΙΑΡΓΟΥΟΤΕΡ, ΦΛΟΡΙΝΤΑ
Είναι καλή εποχή.
Να ο Ρόμπι.
Λέγομαι Ντόρι Γκρίσον.
Γεννήθηκα και μεγάλωσα στην Τάμπα της Φλόριντα.
Αυτήν τη λατρεύω.
Ο Ρόμπι ήταν ο γιος μου.
ΕΙΣΑΙ ΥΠΕΡΟΧΗ
Γνώρισα τον πρώτο μου άντρα, τον Μπομπ Μαστ...
ΝΤΟΡΙ ΓΚΡΙΣΟΝ ΜΗΤΕΡΑ ΤΟΥ ΡΟΜΠΙ
όταν ήμουν 24.
Αποκτήσαμε έναν γιο, τον Μπέντζαμιν,
και μετά, γεννήθηκε ο δεύτερος, ο Ρόμπι, το 1990.
Ο Ρόμπι είχε πλάκα.
Ήταν εξωστρεφής.
Φυσικά τον αγαπούσα πολύ. Ήταν ξεχωριστός.
Με λένε Τζιν και στην ουσία έγινα...
ΤΖΙΝ ΓΚΡΙΣΟΝ ΠΑΤΡΙΟΣ ΤΟΥ ΡΟΜΠΙ
μέλος αυτής της οικογένειας τον Μάιο του 1996.
Πρέπει να ήταν...
Ήμουν πατριός του Ρόμπι περίπου...
νομίζω 12 χρόνια προτού φύγουν από το σπίτι.
Νομίζω ότι περάσαμε 12 όμορφα χρόνια.
ΟΤΑΝ Ο ΡΟΜΠΙ ΕΓΙΝΕ 18, ΕΦΥΓΕ ΑΠΟ ΤΟ ΠΑΤΡΙΚΟ ΤΟΥ ΣΤΟ ΚΛΙΑΡΓΟΥΟΤΕΡ
Δεν ήξερα πότε θα τον ξαναέβλεπα. Δεν είχα ιδέα πού πήγαινε.
Ο Τζιν και εγώ στεκόμασταν στον δρόμο, και κατέρρευσα...
στα χέρια του Τζιν επειδή σκέφτηκα "Πού πάει; Τι θα κάνει;"
Πέρασε ένας χρόνος και 24 μέρες
προτού να έχουμε νέα του.
Ο λόγος που δεν είχαμε νέα του πολύ συχνά
ήταν επειδή ήξερε ότι ο τρόπος ζωής του
θα μας ήταν επίπονος,
ειδικά αν μας έπαιρνε όταν είχε πιει.
Θα το καταλαβαίναμε. Ήξερε ότι θα στεναχωριόμασταν.
Υπήρχαν τόσα πολλά που δεν ξέραμε.
ΤΑ ΕΠΟΜΕΝΑ ΕΞΙ ΧΡΟΝΙΑ, Η ΝΤΟΡΙ ΚΙ Ο ΤΖΙΝ ΕΙΧΑΝ ΕΛΑΧΙΣΤΗ ΕΠΑΦΗ ΜΕ ΤΟΝ ΡΟΜΠΙ
ΤΕΛΕΥΤΑΙΑ ΦΟΡΑ ΤΟΝ ΕΙΔΑΝ ΤΟΝ ΔΕΚΕΜΒΡΙΟ ΤΟΥ 2014
Τον Μάιο μπήκε για αποτοξίνωση από το αλκοόλ.
Μιλήσαμε με τους υπεύθυνούς του.
Όλοι είπαν ότι πήγαινε πολύ καλά.
Έτσι, θεωρήσαμε ότι θα έχουμε νέα όταν βγει.
Δεν τον ξανακούσαμε ποτέ.
Μετά από τέσσερις μήνες, μάθαμε ότι πέθανε.
Ήταν 17 Σεπτεμβρίου.
Χτύπησε το τηλέφωνο
και μου είπε απλώς ότι ο Ρόμπι ήταν νεκρός.
Σοκαρίστηκα, φυσικά. Δεν το πίστευα. Τι;
Φώναζα και ούρλιαζα.
Φώναζα στον Ρόμπι. "Ρόμπι! Γύρνα πίσω!"
Λες και θα με άκουγε και θα γυρνούσε. "Ρόμπι, γύρνα πίσω".
Όταν έμαθα ότι είχε δολοφονηθεί, ταράχτηκα
που κάποιος...
μπόρεσε να τον σκοτώσει.
Κατάλαβες; Γιατί ήταν καλό παιδί. Ήταν καλός.
Ήταν πληγωμένος, και σκέφτηκα ότι κάποιος τον σκότωσε
επειδή θεώρησε ότι δεν άξιζε. Το σιχάθηκα αυτό.
ΓΥΝΑΙΚΑ ΦΥΛΑΚΙΣΤΗΚΕ ΓΙΑ ΦΟΝΟ
Μετά, διάβασα ότι ήταν αυτή η γυναίκα.
Η εφημερίδα έγραφε ότι ήταν η κοπέλα του, και σκέφτηκα
"Όχι. Ποια είναι αυτή; Και γιατί να σκοτώσει τον Ρόμπι;"
ΜΠΙΛΙΝΓΚΣ, ΜΟΝΤΑΝΑ
ΜΠΙΛΙΝΓΚΣ ΑΣΤΥΝΟΜΙΑ
Εδώ στο Μπίλινγκς, δεν τυχαίνει κάθε μέρα να έχουμε...
μια γυναίκα κατηγορούμενη για ένα τόσο ειδεχθές έγκλημα.
ΑΣΤΥΝΟΜΙΑ ΔΙΚΑΣΤΗΡΙΟ
Και μάλιστα, μια γυναίκα που χρησιμοποίησε τα χέρια της
για να διαπράξει το έγκλημα.
Λέγομαι Στιβ Χάλαμ.
Εργάζομαι στην αστυνομία του Μπίλινγκς, στην Μοντάνα, περίπου 14 χρόνια.
Μόλις μπήκε η Λίντσεϊ στην αίθουσα...
ΕΠΙΘΕΩΡΗΤΗΣ ΣΤΙΒ ΧΑΛΑΜ ΜΠΙΛΙΝΓΚΣ
είχα ήδη μια εικόνα για το πώς πέθανε ο Ρόμπι.
Έπρεπε να ανακαλύψω τι έγινε και γιατί.
Πότε άρχισε να σου ζητάει να τερματίσεις τη ζωή του;
Πριν από περίπου μία εβδομάδα.
Πώς προέκυψε αυτή η συζήτηση;
Ήπιαμε πολύ κρασί, ήμασταν μεθυσμένοι, και... απλώς μου είπε...
"Δεν είμαι ευτυχισμένος εδώ. Θέλω να πεθάνω. Θέλω να φύγω".
Και εγώ είπα "Κοίτα...
Είμαι μεγαλόσωμη και δυνατή,
μπορώ να σε αναισθητοποιήσω χωρίς να πονέσεις.
Σ' το υπόσχομαι.
Αν αυτό θες πραγματικά,
σε αγαπάω και θέλω να σ' το δώσω".
Ήταν σπάνιο,
ίσως και ανήκουστο ως εκείνη την υπόθεση
να μάθω για κάποιον που ζήτησε να τον σκοτώσουν.
Κάνω αυτήν τη δουλειά καιρό. Αν κάποιος θέλει να πεθάνει,
υπάρχουν πολλοί τρόποι.
Ας επιστρέψουμε στο σημερινό πρωινό, λοιπόν.
Τι συζητούσατε
όταν ήσασταν ξαπλωμένοι στο πάρκινγκ του Walmart;
Τίποτα απολύτως. Λέγαμε να πάρουμε κι άλλα ποτά.
-Όντως; Απλώς τα λέγατε; -Ναι.
Όχι, απλώς αράζαμε και...
Σύμφωνα με την κατάθεση της Λίντσεϊ ως εκείνη τη στιγμή,
ήταν μεθυσμένοι και έλεγαν πόσο καλά περνούσαν. Και τώρα,
λίγα λεπτά μετά, μπήκαν στο αμάξι.
Και ξαφνικά,
ο Ρόμπι τής είπε ότι δεν ήταν ευτυχισμένος.
Θέλει να πεθάνει και να τον σκοτώσει εκείνη.
Δεν έβγαζε νόημα.
Δείξε μου τι έκανες.
Τον έπιασα έτσι με μια λαβή...
Εντάξει.
Μέχρι που άρχισε να χτυπιέται λίγο.
Μετά, λιποθύμησε. Και σκέφτηκα "Εντάξει".
Μόλις έχασε τις αισθήσεις του,
έπιασα τη μύτη και το στόμα του
-και τα κράτησα κλειστά. -Εντάξει.
Έβγαλε λίγους αφρούς από το στόμα.
Νόμιζα ότι πέθανε και τον άφησα, μα τότε ξανακουνήθηκε.
Είπα "Ρόμπι, θες όντως να το κάνω αυτό;
Γιατί εγώ δεν θέλω".
Εκείνος ξανάβαζε το χέρι μου στο στόμα του.
Και λέω "Εντάξει, είναι..."
Αυτό ήταν ξεκάθαρο ψέμα.
Αν ακούσετε προσεκτικά το βίντεο, λέει ότι της έπιανε συνεχώς το χέρι
και το ξανάβαζε στο στόμα του.
Αν είσαι αναίσθητος,
δεν είσαι σε θέση
να πιάσεις κάποιον και να βάλεις το χέρι του στο στόμα σου.
Αποκλείεται να συνέβη.
Όλες οι ενέργειες που κάνει πλέον, είναι με δική της πρωτοβουλία. Τέλος.
Τι σκόπευες να κάνεις με το πτώμα του Ρόμπι;
Δυσκολευόμουν μ' αυτό. Βασικά, καταλαβαίνεις,
δυσκολευόμουν με όλη την κατάσταση.
Αλλά σκεφτόμουν να βρω
μια αραιοκατοικημένη περιοχή και να τον παρατήσω.
Άρα, αφού σκότωσε τον Ρόμπι,
θα έβρισκε ένα μέρος να τον θάψει, να τον παρατήσει.
Φαινόταν ότι την ξεβόλευε πολύ, σύμφωνα με την κατάθεσή της.
Μετά, θα γύριζε στην Ουάσινγκτον
και θα έκανε ότι δεν τον γνώρισε ποτέ.
Οπότε αποδεικνύει πόσο αγαπούσε τον Ρόμπι.
Δεν τον αγαπούσε.
Αν τον αγαπούσε, δεν θα το είχε κάνει ποτέ.
Ακόμα κι αν σε παρακαλούσε,
εσύ γιατί το έκανες;
Σ' εκείνο το σημείο, η συζήτηση μετατράπηκε σε ανάκριση.
Και σοκαρίστηκα με αυτό που είπε μετά.
Λίντσεϊ, άκου τι γίνεται.
Κάνω αυτήν τη δουλειά πολύ καιρό, εντάξει;
Πιστεύω το πώς έγινε.
Πιστεύω ότι ταξιδεύατε.
Δεν πιστεύω ότι ήταν θλιμμένος και σου είπε να τον σκοτώσεις.
Όχι, αυτό ακριβώς έγινε.
Αλλά ναι...
Ήθελα να σκοτώσω κάποιον με τα χέρια μου.
Αυτό το καταλαβαίνω περισσότερο.
Αυτό ακριβώς ήταν το σοκαριστικό.
Δεν μου είχε ξαναπεί ποτέ κανείς κάτι τέτοιο μέσα σε αίθουσα ανακρίσεων.
Ήθελες να δεις πώς είναι να σκοτώνεις κάποιον με τα ίδια σου τα χέρια;
-Περίπου, μα όχι. -Καλά.
-Μου το ζήτησε κιόλας. -Περίμενε. Ένα-ένα, καλή μου.
-Με κάνεις να φαίνομαι κακιά. -Όχι.
-Δεν είμαι. -Σε είπα κακιά;
-Όχι. -Φοράς χειροπέδες;
-Όχι. -Έχω πέντε άτομα δίπλα μου
επειδή σε φοβάμαι;
Θα 'πρεπε. Αστειεύομαι.
-Όχι. -Καταλαβαίνεις;
-Ναι. -Ωραία. Λοιπόν, μόλις αποκάλυψες
ότι ήθελες να νιώσεις
πώς είναι να σκοτώνεις κάποιον με τα χέρια σου.
Τι σε έκανε να το σκεφτείς;
Είχες κάποια παρόμοια εμπειρία;
Ο προηγούμενος αρραβωνιαστικός μου
μου έσπασε το χέρι έτσι.
Μετά, με έπιασε... Καταλαβαίνεις τι λέω;
Όπως έπιασα εγώ τον Ρόμπι, και με έπνιγε.
Ξύπνησα στο πάτωμα κι ήταν σαν να ήμουν κάτω από το νερό,
αλλά δεν ήμουν, και με έπνιγε και...
Μάλλον ήθελα να το κάνω κι εγώ,
μα όχι σε κάποιον τόσο γλυκό όσο ο Ρόμπι.
Απλώς κι εκείνος ήθελε να γίνει. Οπότε εγώ...
βρήκα την ευκαιρία, φαντάζομαι.
Εντάξει.
"Βρήκα την ευκαιρία".
Αυτή είναι όλη η υπόθεση.
Τέλεια ευκαιρία. Δεν αντιστέκεται.
Είμαστε σε άγνωστο μέρος. Δεν μας ξέρουν.
Είμαι έτοιμη και πρόθυμη. Ας γίνει.
Θέλω να σκοτώσω κάποιον.
Δικά της λόγια. Δεν αμφισβητείται
το βίντεο και όσα λέει η ίδια η Λίντσεϊ.
Προσπαθεί να παρουσιάσει τον εαυτό της κάπως, ώστε να ελαχιστοποιήσει
το ποια είναι πραγματικά.
Είναι μια δολοφόνος με πρόθεση.
Η ΛΙΝΤΣΕΪ ΧΑΟΥΓΚΕΝ ΔΗΛΩΣΕ ΕΝΟΧΗ ΚΑΙ ΚΑΤΑΔΙΚΑΣΤΗΚΕ ΣΕ 60 ΧΡΟΝΙΑ ΚΑΘΕΙΡΞΗ
ΚΛΙΑΡΓΟΥΟΤΕΡ, ΦΛΟΡΙΝΤΑ
Για να δούμε τι έχουμε.
Υπάρχει μία κλήση για τις επτά,
-για τις εννιά, δηλαδή. -Λέει 7:00;
-Ναι, ορίστε. -Εντάξει.
Είναι δική μας 9:00.
-Άρα θα έχουμε δύο. -Ναι, δύο στη σειρά.
Η Ντόρι και εγώ διακονούμε σε φυλακές
εδώ και τουλάχιστον 14 χρόνια, κι οι περισσότεροι που έχουμε γνωρίσει
δεν είναι οι ίδιοι που ήταν πριν μπουν στη φυλακή.
Άρα, νιώθουμε συμπόνοια
για όσους έχασαν την ελευθερία τους εξαιτίας της δικής τους βλακείας
και των κακών επιλογών τους.
Ας κάνουμε ησυχία, μπορεί να συνδεθεί.
-Γεια. -Γεια σας.
Γεια. Καλά τα πήγες.
-Είχες... -Εντάξει.
Έφυγες νωρίς;
Όχι, όλοι μαζί φύγαμε, μα κάποιος μιλούσε στο τηλέφωνο
-έτσι, πήγα μια βόλτα. -Ωραία.
-Δεν έχασες κάτι; -Όχι.
Ωστόσο, θα πρέπει να σημειώσω, Λίντσεϊ, ότι άργησες 50 δευτερόλεπτα.
-Φίλε. -Ναι, πρέπει να το δουλέψεις.
Ναι, τα πας πολύ καλά. Το ξέρω.
Βασικά,
ειλικρινά, την Παρασκευή, όταν η Ντόρι δυσκολευόταν να συνδεθεί,
άργησα 30 δευτερόλεπτα.
-Και δεν το ήξερα. -Αλήθεια; Το παραδέχεσαι τώρα;
Ναι.
Μίλησέ μας.
-Πώς ήταν το σαββατοκύριακο; -Φανταστικά.
Ως νεότερη στη χορωδία, το απολαμβάνω.
Μπόρεσα να συγχωρήσω τη Λίντσεϊ
-γιατί με έχει συγχωρέσει ο Θεός. -Ζητήσαμε απ' τον εθελοντή
να τραγουδήσουμε μαζί.
Το να κρατάς κακία
φέρνει τόση πικρία μέσα μας, που μπορεί να μας καταστρέψει.
Δεν μας τραγουδάς λίγο τώρα;
Μπορείς;
-Εντάξει. -Έχουμε καιρό να το ακούσουμε.
Πόσες φορές
Ένιωσα ντροπή
Είδα τα λάθη μου να με φωνάζουν
Αν σταθείς λίγο να ακούσεις
Ακούς τα ίδια
Οι αμαρτίες σου συγχωρούνται
Και είσαι ολοκληρωμένη
Αθώα
Αμήν.
ΣΑΝΚΟΣΤ ΚΟΙΝΟΤΙΚΗ ΕΚΚΛΗΣΙΑ
Ευχαριστούμε. Μας αρέσει να σε ακούμε.
Ας αποχαιρετιστούμε.
Σε αγαπάμε. Αντίο.
Πάρε μας όποτε θες. Γεια.
Νομίζω είναι σημαντικό να περάσουμε το μήνυμα
για τη συγχώρεση, αυτήν που λαμβάνουμε κι αυτήν που δίνουμε.
ΔΕΚΑ ΜΗΝΕΣ ΜΕΤΑ ΤΟΝ ΤΟ ΦΟΝΟ ΤΟΥ ΓΙΟΥ ΤΟΥΣ,
Η ΝΤΟΡΙ ΚΙ Ο ΤΖΙΝ ΕΓΡΑΨΑΝ ΣΤΗ ΛΙΝΤΣΕΪ ΓΙΑ ΝΑ ΤΗ ΣΥΓΧΩΡΕΣΟΥΝ
ΓΙΑΤΙ ΝΑ ΣΥΓΧΩΡΕΣΟΥΜΕ;
Αρχικά, η συγχώρεσή μας ήταν ειλικρινής.
Αυτό που δεν υπήρχε και το βλέπετε τώρα
ήταν η αγάπη μας για τη Λίντσεϊ.
Πώς θα μπορούσαμε; Όπως είπα και στο πρώτο μου γράμμα,
συνήθως ξεκινάω τα γράμματα με το "Αγαπητή",
αλλά σίγουρα δεν σε βλέπω έτσι
με αυτό που έκανες.
Όμως, δεν πέρασε πολύς καιρός, με γράμματα να πηγαινοέρχονται
και μπορούσα να την πω "αγαπητή".
Δεν περίμενα να πάει τόσο μακριά.
Καταλαβαίνετε, ένιωσα
ότι αυτός ο άνθρωπος λυπάται όντως.
Τιμωρείται γι' αυτό στη φυλακή.
Αλλά τα γράμματα συνεχίζονται.
ΣΤΙΣ 10 ΙΟΥΝΙΟΥ 2017,
Η ΝΤΟΡΙ ΚΑΙ Ο ΤΖΙΝ ΕΠΙΣΚΕΦΤΗΚΑΝ ΤΗ ΛΙΝΤΣΕΪ ΣΤΗ ΜΟΝΤΑΝΑ
Μακάρι να ήσασταν εκεί όταν η Ντόρι συνάντησε τη Λίντσεϊ.
Ήμασταν σ' ένα δωμάτιο επισκέψεων. Το είχαν αδειάσει για μας.
Μπαίνει η Λίντσεϊ. Ακούγαμε τα βήματά της απ' τον διάδρομο.
Ανοίγει η πόρτα.
Μπαίνει. Περπατά προς την Ντόρι. Η Ντόρι περπατά προς εκείνη.
Και η Λίντσεϊ λέει
"Λυπάμαι πάρα πολύ".
Κι η Ντόρι λέει
"Σε συγχωρώ, Λίντσεϊ, σε συγχωρώ. Σε αγαπώ".
Κι αγκαλιάστηκαν.
-Λυπάμαι πάρα πολύ. -Λίντσεϊ, σε αγαπώ.
Ήταν πολύτιμη στιγμή.
Η Ντόρι ήξερε τότε ότι η συγχώρεσή της ήταν αληθινή,
η αγάπη της το ίδιο.
Βέβαια, πρέπει να ομολογήσω ότι η Λίντσεϊ μού έχει φέρει πολλή χαρά,
το πώς ανταποκρίθηκε.
Το άτομο που μου στέρησε τον γιο μου...
μου έλεγε "λυπάμαι πάρα πολύ"
και δέχεται τη συγχώρεσή μας.
Είναι παράδειγμα για το πώς πρέπει να είμαι με τον Σωτήρα,
αυτόν που με έχει συγχωρέσει.
ΜΠΙΛΙΝΓΚΣ, ΜΟΝΤΑΝΑ
ΑΣΤΥΝΟΜΙΑ ΔΙΚΑΣΤΗΡΙΟ
Αυτό εδώ...
Ο ΕΠΙΘΕΩΡΗΤΗΣ ΧΑΛΑΜ ΕΡΕΥΝΗΣΕ ΤΙΣ ΣΥΝΘΗΚΕΣ ΠΟΥ ΟΔΗΓΗΣΑΝ ΣΤΟΝ ΦΟΝΟ ΤΟΥ ΡΟΜΠΙ
ΠΡΙΝ ΤΟ ΜΠΙΛΙΝΓΚΣ, Ο ΡΟΜΠΙ ΚΙ Η ΛΙΝΤΣΕΪ ΕΙΧΑΝ ΣΥΝΑΝΤΗΣΕΙ ΦΙΛΟΥΣ ΤΟΥ ΡΟΜΠΙ
Περάσατε την Παρασκευή το απόγευμα στη Μισούλα με τον Ρόμπι
και τη Λίντσεϊ που ήταν μαζί του.
ΗΧΟΓΡΑΦΗΣΗ
Ήταν πολύ έντονη.
Σίγουρα έπιναν κι οι δύο.
Φαινόταν ότι είχε εμμονή μαζί του.
Έλεγε "Είμαι ερωτευμένη με τον Ρόμπι.
Νοιάζομαι πολύ για αυτόν. Μου αρέσει".
Όμως δεν γνωρίζονταν μεγάλο διάστημα.
Η ΛΙΝΤΣΕΪ ΧΑΟΥΓΚΕΝ ΓΝΩΡΙΣΕ ΤΟΝ ΡΟΜΠΙ ΣΤΙΣ 20 ΑΥΓΟΥΣΤΟΥ 2015
ΤΟΝ ΣΚΟΤΩΣΕ ΣΤΙΣ 15 ΣΕΠΤΕΜΒΡΙΟΥ
ΓΝΩΡΙΖΟΝΤΑΝ 26 ΜΕΡΕΣ
Ξέρεις κάποιον τέσσερις εβδομάδες,
και ξαφνικά σου λέει "Ξέρεις κάτι;
Σε ξέρω τέσσερις βδομάδες. Φαίνεσαι καλό κορίτσι.
Δεν θέλω να ζήσω άλλο. Δεν με σκοτώνεις;"
Μπα... Με τίποτα. Δεν έγινε έτσι.
Μιλούσε πολύ για την πρώην του, την Κέιτ, που ήταν κοινή μας φίλη,
και αυτό φαινόταν να την τσαντίζει.
Ήταν χρόνια μαζί,
είχαν κάτι πολύ δυνατό, παρόλο που είχαν χωρίσει.
Αυτό έλεγε, ότι του έλειπε η Κέιτ.
Καταλαβαίνεις; Ήταν φανερό. Μιλούσε συνεχώς για αυτήν.
Η Λίντσεϊ φαινόταν αρκετά ενοχλημένη.
Γιατί λες ο Ρόμπι να ήταν με αυτήν τη Λίντσεϊ;
Δεν ξέρω. Είχε όχημα. Για βόλτα.
Έλεγαν ότι θα πήγαιναν βορειονανατολικά, και εκεί ήταν κι η Κέιτ.
Ίσως να είχε άλλα κίνητρα, κι εκείνη να τα ανακάλυψε.
Αυτή η ζήλια μέσα της, η γνώση ότι...
αγαπούσε τον Ρόμπι πιο πολύ από εκείνον, αν την αγαπούσε, δηλαδή.
Τη χρησιμοποιούσε για να πάει στον έρωτα της ζωής του.
Νομίζω ότι αυτό ήταν το λάδι στη φωτιά.
Και κλιμακώθηκε στο πάρκινγκ του Walmart,
στο Μπίλινγκς της Μοντάνα.
Ο ΠΑΤΕΡΑΣ ΤΟΥ ΡΟΜΠΙ ΜΑΣΤ, Η ΜΗΤΡΙΑ ΤΟΥ, ΤΑ ΑΔΕΡΦΙΑ ΚΑΙ ΟΙ ΦΙΛΟΙ ΤΟΥ
ΑΡΝΗΘΗΚΑΝ ΝΑ ΣΥΜΜΕΤΑΣΧΟΥΝ ΣΤΟ ΝΤΟΚΙΜΑΝΤΕΡ
ΠΟΛΛΟΙ ΔΙΑΦΩΝΟΥΣΑΝ ΠΟΥ ΔΟΘΗΚΕ ΣΤΗ ΔΟΛΟΦΟΝΟ ΤΟΥ ΔΗΜΟΣΙΟ ΒΗΜΑ
ΚΑΠΟΙΟΙ ΘΕΩΡΟΥΝ ΟΤΙ Η ΝΤΟΡΙ ΚΙ Ο ΤΖΙΝ ΕΚΜΕΤΑΛΛΕΥΟΝΤΑΙ ΤΟΝ ΘΑΝΑΤΟ ΤΟΥ ΡΟΜΠΙ
ΓΙΑ ΤΑ ΔΙΚΑ ΤΟΥΣ ΣΥΜΦΕΡΟΝΤΑ
Όταν μου έλεγαν
"Εγώ δεν θα μπορούσα να συγχωρέσω τη δολοφόνο του παιδιού μου",
ένιωθα ότι έλεγαν πως τον πρόδιδα.
Καταλαβαίνω τον κόσμο που δυσκολεύεται
να συγχωρέσει ή αυτούς που δεν συγχωρούν τη Λίντσεϊ.
Είμαστε όσο πιο πεπεισμένοι γίνεται
ότι αυτό που θα ήθελε ο Ρόμπι να κάνουμε
είναι να τη συγχωρέσουμε.
Μερικοί αμφιβάλλουν ότι η Λίντσεϊ
είναι απολύτως ειλικρινής.
Εγώ δεν έχω πρόβλημα να αποδεχτώ την ιστορία της.
Στην τελική, ας πούμε ότι ήταν προμελετημένο με δόλο και τέτοια.
Ακόμα και τότε πρέπει να τη συγχωρήσουμε.
Έπρεπε να τον πάει στο νοσοκομείο,
να του δώσει τη βοήθεια που χρειαζόταν.
Το ξέρω κι εγώ, κι ο Τζιν, κι εκείνη.
Μας το έχει πει.
Αλλά δεν δικαιολογώ αυτό που έκανε.
Απλώς ξέρω
ότι η εξιλέωση είναι αληθινή.
ΚΙΝΔΥΝΟΣ ΜΗΝ ΤΑΪΖΕΤΕ, ΜΗΝ ΠΑΡΕΝΟΧΛΕΙΤΕ
Το άτομο το οποίο γίνεται η Λίντσεϊ,
η ζωή που ζει,
δίνει νόημα στη ζωή του Ρόμπι.
Και συγεκριμένα, δίνει νόημα και στον θάνατο του Ρόμπι.
ΜΗΝ ΚΑΤΑΠΑΤΑΤΕ
Υπάρχει κόσμος που ακούει την ιστορία και θεωρεί ότι η Ντόρι ίσως βλάπτει
τη μνήμη του γιου της, δεν τη σέβεται,
επειδή είναι φίλη μ' εμένα.
Καταλαβαίνω την οπτική τους.
Ξέρω ότι είναι δύσκολο να το κατανοήσεις.
Αλλά σκέφτομαι ότι αυτό θα ήθελε ο Ρόμπι.
ΣΤΗΝ ΠΟΛΙΤΕΙΑ ΤΗΣ ΜΟΝΤΑΝΑ
ΟΙ ΦΥΛΑΚΙΣΜΕΝΟΙ ΙΣΩΣ ΑΠΟΚΤΗΣΟΥΝ ΔΙΚΑΙΩΜΑ ΑΠΟΦΥΛΑΚΙΣΗΣ ΣΤΟ ΕΝΑ ΤΕΤΑΡΤΟ ΤΗΣ ΠΟΙΝΗΣ
Η ΥΠΟΣΤΗΡΙΞΗ ΑΠΟ ΤΗΝ ΟΙΚΟΓΕΝΕΙΑ ΤΟΥ ΘΥΜΑΤΟΣ ΕΠΗΡΕΑΖΕΙ ΘΕΤΙΚΑ
Η ΛΙΝΤΣΕΪ ΧΑΟΥΓΚΕΝ ΘΑ ΕΧΕΙ ΑΥΤΟ ΤΟ ΔΙΚΑΙΩΜΑ ΤΟ 2030
Η σχέση μου με τηΝ Ντόρι και τον Τζιν μπορεί να ευνοεί την αποφυλάκισή μου,
αλλά... αυτό είναι κάτι που δεν με απασχολεί.
Αν ελπίζω να βγω κάποτε; Ναι, φυσικά.
Αλλά πιστεύω ότι ο Θεός με έχει εδώ για κάποιον λόγο.
Και αν...
θέλει να μείνω εδώ 60 χρόνια, τότε θα μείνω εδώ.
ΜΗΝ ΚΑΤΑΠΑΤΑΤΕ
ΟΙ ΠΑΡΑΒΑΤΕΣ ΤΙΜΩΡΟΥΝΤΑΙ
Δεν ξέρω αν ο Ρόμπι με αγάπησε όσο...
τον αγάπησα εγώ.
Τον ήξερα ελάχιστα.
Μιλήσαμε πολύ και είχαμε έρθει πολύ κοντά,
αλλά δεν ήξερα...
πώς ήταν η μαμά του ή ότι είχε πατριό.
Όταν πρωτογνώρισα τον Ρόμπι,
σκεφτόταν να πάει
στο μάζεμα παντζαριών και να τα βρει με την Κέιτ.
Είδαμε κάποιους φίλους του στη Μισούλα,
λίγες μέρες πριν από τον φόνο του,
και μιλούσαν με πολύ καλά λόγια για την Κέιτ.
Με έκανε να ζηλέψω.
Με πλήγωσε και ένιωσα ασήμαντη.
Και...
μαλώσαμε για αυτό με τον Ρόμπι.
Κάναμε μια κουβέντα. Τσακωθήκαμε.
Δεν με εκπλήσσει καθόλου που θεωρούν
ότι θα πήγαινε στην Κέιτ,
γιατί ήταν το τελευταίο που έμαθαν για εκείνον.
Όμως εξέφρασε ότι ήθελε να μείνει μαζί μου,
και τον πίστεψα.
Ακόμα πιστεύω ότι το εννοούσε.
Να το ακούσω;
Πιστεύω το πώς έγινε.
Πιστεύω ότι ταξιδεύατε.
Δεν πιστεύω ότι ήταν θλιμμένος και σου είπε να τον σκοτώσεις.
Όχι, αυτό ακριβώς έγινε.
Αλλά ναι...
Ήθελα να σκοτώσω κάποιον με τα χέρια μου.
Αυτό το καταλαβαίνω περισσότερο.
Έχω πολύ καιρό να το ακούσω αυτό. Με σοκάρει.
Ντρέπομαι.
Λυπάμαι που η συμπεριφορά μου ήταν τόσο επιπόλαιη.
Είναι φρικτό.
Ειπα ότι ήθελα να δω πώς είναι να σκοτώνεις με τα ίδια σου τα χέρια
επειδή...
με έλεγαν ψεύτρα ξανά.
Η σχέση που είχα πριν από τον Ρόμπι
με αποκαλούσε συνέχεια ψεύτρα, παρόλο που ήμουν ειλικρινής.
Ανακάλυψα ότι ο πιο εύκολος τρόπος
για να μη σε αποκαλούν ψεύτρα
είναι να τους πεις αυτό που θέλουν να ακούσουν.
Όσοι θεωρούν ότι αυτό ήταν κάτι που...
είχα σχεδιάσει ή οργανώσει
ή ότι ήθελα να το κάνω...
Δεν ξέρω τι να κάνω για να σας αλλάξω γνώμη,
αλλά δεν ισχύει.
Δεν ήθελα ποτέ να σκοτώσω.
Αν έχεις σκοτώσει κάποιον, δεν νιώθεις φυσιολογικός.
Φοβάμαι να αγκαλιάσω κάποιον.
Όλοι κοιτάνε τα χέρια μου λες και... Είναι βρώμικα;
Έχουν κάτι;
Γιατί έτσι νιώθω μερικές φορές.
Νομίζω ότι ο μόνος τρόπος να δείξω πόσο λυπάμαι
είναι να ζήσω διαφορετικά
και να είμαι όσο καλύτερος άνθρωπος μπορώ
για τον Ρόμπι και όλους όσους πλήγωσα σκοτώνοντάς τον.
Αν μπορώ να κάνω διαφορά, να κάνω κάτι καλό με τη ζωή μου,
θα 'ναι σαν να ζει ο Ρόμπι μέσα από μένα.
Σαν η ζωή του να έχει ακόμα σημασία.
Αυτό ίσως...
δεν είναι αρκετό, αλλά είναι το καλύτερο που μπορώ.
Κι αυτό σκοπεύω να κάνω, αυτό κάνω κάθε μέρα.